《夜坐检书偶读工部蜀相篇慨然有述》
清代·鄂尔泰

碧草黄鹂万古情，杜陵野老惯吞声。祠堂不占中原地，丞相徒伤西蜀名。

两立霸图生有恨，偏安王业死无成。绵官宛在寻何处，风雨镫昏夜柝鸣。

作者简介：（1677—1745）清满洲镶蓝旗人，西林觉罗氏，字毅庵。康熙三十八年举人。袭佐领，授侍卫，擢内务府员外郎。雍正元年，特擢江苏布政使。三年，迁广西巡抚，调云南，治总督事。次年，提出“改土归流”之议。六年，命总督云、贵、广西三省。在滇、黔实行改土归流，用武力镇压不肯从命之土司，增设郡县。世宗临终时，以大学士参与顾命。乾隆初，授军机大臣，封三等伯，赐号襄勤。卒谥文端。有《西林遗稿》。